Diari Oficial de la Generalitat Valenciana


Sumari del DOGV 9473, del 18-11-2022 (2022/10528)

RESOLUCIÓ de 27 de octubre de 2022, del Servei Territorial d'Indústria, Energia i Mines d'Alacant, per la qual s'atorga a Redexis GLP, SL, autorització administrativa i aprovació del projecte d'execució corresponent a l'ampliació d'instal·lació d'emmagatzematge de GLP a granel, en el terme municipal de Pego (expedient CBREDE/2021/11/03).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9473

Data del DOGV
:   18-11-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/10311


Data del document
:   27-10-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 27 de octubre de 2022, del Servei Territorial d'Indústria, Energia i Mines d'Alacant, per la qual s'atorga a Redexis GLP, SL, autorització administrativa i aprovació del projecte d'execució corresponent a l'ampliació d'instal·lació d'emmagatzematge de GLP a granel, en el terme municipal de Pego (expedient CBREDE/2021/11/03). [2022/10941]  
  
Antecedents de fet  
Primer. Amb data 28 d'octubre de 2021 (núm. registre entrada GVRTE/2021/2666361), Redexis GLP, SL, a través de representant degudament acreditat, va presentar davant el Servei Territorial d'Indústria, Energia i Mines d'Alacant, sol·licitud d'autorització administrativa i aprovació de projecte per a l'ampliació una instal·lació d'emmagatzematge de GLP a granel per a la distribució de gas a la població de Pego.  
  
Redexis GLP, SL, posseeix, en el terme municipal de Pego (Alacant), una planta d'emmagatzematge de GLP per a la distribució canalitzada de gas. Està situada al carrer Benigànim i ocupa una superfície de 380 m² (parcel·la amb referència cadastral 1135301YJ5013N0001L). Està equipada amb un depòsit de 19 m³ de capacitat.  
Davant l'increment de demanda de gas, Redexis pretén ampliar la capacitat d'emmagatzematge de la planta mitjançant la instal·lació d'un segon depòsit, estàtic, de tipus aerohoritzontal, de 19 m³ de capacitat geomètrica, i les seues instal·lacions auxiliars complementàries, així com l'adaptació de les instal·lacions existents.  
Els antecedents relacionats amb l'autorització sol·licitada comprenen els següents actes administratius:  
· Mitjançant la Resolució de 27 d'abril de 2011, del Servei Territorial d'Energia d'Alacant, de la Conselleria d'Infraestructures i Transport, es va atorgar a Endesa Gas Distribución, SAU, l'aprovació del projecte d'execució per a la construcció d'un «centre d'emmagatzematge de GLP per al subministrament de gas canalitzat al municipi de Pego, Alacant», expedient CBREDE/2011/5/03, situat al carrer Benigànim (Pego).  
· Amb data 10 de juny de 2011 el Servei Territorial d'Energia d'Alacant va emetre l'acta de posada en servei de les instal·lacions corresponents al «centre d'emmagatzematge de GLP per al subministrament de gas canalitzat al municipi de Pego, Alacant» de titularitat d'Endesa Gas Distribución, SAU, per a la seua explotació, les quals van consistir en un depòsit aeri de 19 m³ amb el seu equip de regulació i instal·lacions auxiliars.  
· Consta testimoniatge de relació d'escriptura pública de canvi de denominació social de data 20 de desembre de 2013 mitjançant la qual la societat Endesa Gas Distribución, SAU, passa a denominar-se Redexis Gas Distribución, SAU.  
· Mitjançant la Resolució del director general d'Energia de data 13 de gener de 2015 es va atorgar autorització administrativa per a la transmissió de la titularitat, a favor de Redexis Gas, SA, de les instal·lacions de transport secundari i de distribució de gas natural, radicades en la Comunitat Valenciana la competència de les quals correspon a la Generalitat, que figuren a nom de Redexis Gas Transporte, SL Unipersonal i Redexis Gas Distribución, SA Unipersonal (CBREDE/2014/18/03), entre les quals es trobaven les pertanyents a Pego.  
· Amb data 24.11.2017 es va dictar resolució de la Direcció General d'Indústria i Energia, per la qual s'atorga autorització administrativa prèvia per a la transmissió de la titularitat, a favor de Redexis GLP, SLU, de les instal·lacions d'emmagatzematge i distribució de GLP a granel, situades en el municipi de Pego (Alacant), actualment titularitat de Redexis Gas, SA (expedient CBREDE/2017/11/03).  
El procediment administratiu corresponent a aquesta sol·licitud ha sigut tramitat amb l'expedient de referència CBREDE/2021/11/03, incoat pel Servei Territorial d'Indústria, Energia i Mines d'Alacant.  
  
Juntament amb la sol·licitud de Redexis GLP, SL, i després de l'aportació de documentació després de diversos requeriments efectuats, en l'expedient consta:  
· Sol·licitud d'autorització administrativa i aprovació de projecte de l'ampliació de la instal·lació.  
· Projecte tècnic, d'octubre de 2021, signat per una persona tècnica competent, juntament amb declaració responsable que així ho acredita.  
· Separata tècnica per a l'Ajuntament de Pego.  
· Estudi d'impacte ambiental del projecte.  
Segon. Consta en l'expedient justificant de pagament de taxes, ingressant-se la quantitat corresponent en data 26 d'octubre de 2021 i acreditant-se el pagament d'aquesta davant aquest servei territorial el 28 d'octubre de 2021, junt amb la sol·licitud.  
Tercer. La sol·licitud d'autorització administrativa i aprovació de projecte de la instal·lació junt amb el projecte d'execució van ser objecte d'informació pública durant el termini de vint dies en:  
- el Diari Oficial de la Generalitat Valenciana de 17 de maig de 2022 (DOGV 9341),  
- el Butlletí Oficial de la Província d'Alacant del 12 de maig de 2022 (BOPA 89),  
No s'han presentat al·legacions durant el període d'informació pública ni s'han personat acreditant la condició de persones interessades cap persona física ni jurídica.  
Quart. Conforme al procediment reglamentàriament establit, a fi que, en el termini de vint dies, presentaren la seua conformitat o oposició a l'autorització sol·licitada i emeteren, si pertocava, els oportuns condicionats tècnics al projecte tècnic de la instal·lació, es va remetre separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns o els drets de les quals a càrrec seu pogueren ser afectats per aquesta, amb el resultat que, en síntesi, es detalla:  
  
· Ajuntament de Pego. Amb data 13 de maig de 2022 es trasllada separata tècnica a l'Ajuntament, perquè en un termini de vint dies prestara la seua conformitat o oposició a l'autorització sol·licitada. No s'ha rebut informe per part d'aquest ajuntament.  
Cinqué. Ateses les característiques del projecte, aquest requeria d'una avaluació d'impacte ambiental simplificada, segons el que es preveu en l'article 7.2.a de la Llei 21/2013, de 9 de desembre, d'avaluació ambiental, en concordança amb l'annex II, grup 4, apartat l (Emmagatzematge sobre el terreny de combustibles fòssils no inclosos en l'annex I). Pel que es va sol·licitar, mitjançant escrit de data 12 de maig de 2022, a la Direcció General de Qualitat i Educació Ambiental, que s'elaborara l'informe d'impacte ambiental corresponent, i s'hi adjuntara el projecte d'autorització d'execució d'instal·lacions per a l'ampliació de la planta de GLP i document ambiental de projecte.  
Després d'anàlisi de la documentació per part de l'òrgan ambiental, es va identificar que la documentació bàsica estava incompleta, es va requerir a l'òrgan substantiu la sol·licitud d'avaluació d'impacte ambiental del promotor, i aquesta es va remetre el 8 de juliol de 2022.  
L'informe d'impacte ambiental realitzat, de data 12 d'octubre de 2022, estima que el projecte d'ampliació de la planta d'emmagatzematge de GLP de Pego (Alacant), consistent en la instal·lació d'un nou depòsit de 19 m³ de capacitat geomètrica, promogut per Redexis GLP, SL, sense perjudici de la prèvia obtenció de les autoritzacions sectorials que li siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, del document ambiental i als termes del dit informe.  
L'expedient ha seguit el tràmit d'avaluació d'impacte ambiental simplificada previst en la secció 2a, capítol II del títol II de la Llei 21/2013, de 9 de desembre, d'avaluació ambiental.  
  
Fonaments de dret  
Primer. La instrucció i resolució del present procediment administratiu correspon a la Generalitat, en estar les instal·lacions objecte d'aquest radicades íntegrament en territori de la Comunitat Valenciana, i no estar enquadrades en les contemplades que són competència de l'Administració general de l'Estat, d'acord amb l'article 3.2. de la Llei 34/1998, de 7 d'octubre, del sector d'hidrocarburs.  
Segon. D'acord amb el que es disposa en l'article 46 bis.1 i 5 de la Llei 34/1998, de 7 d'octubre, del sector d'hidrocarburs i concordat amb l'article 13 de l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria, Energia i Mines d'Alacant la resolució del present procediment.  
Tercer. L'article 46 bis.1 de la Llei 34/1998, de 7 d'octubre, del sector d'hidrocarburs, estableix la vigència d'autorització administrativa prèvia per a la construcció, modificació, explotació i tancament de les instal·lacions d'emmagatzematge i distribució de GLP a granel.  
Quart. Segons la disposició addicional sisena de la Llei 34/1998, de 7 d'octubre, del sector d'hidrocarburs, des del 9 d'octubre de 1998 les concessions per a activitats incloses en el servei públic de subministrament de gasos combustibles per canalització van quedar substituïdes de ple dret per autoritzacions administratives de les establides en el títol IV de la llei esmentada, títol al qual llavors estaven sotmeses les instal·lacions d'emmagatzematge de gasos liquats del petroli destinades al subministrament d'aquests per canalització i els gasoductes necessaris, per al subministrament des de les plantes o emmagatzematges anteriors fins als consumidors finals.  
Cinqué. La disposició transitòria segona de la Llei 34/1998, de 7 d'octubre, del sector d'hidrocarburs manté la vigència dels reglaments aplicables a matèries que són objecte de la Llei 34/1998, fins que es dicten altres de nous. En aquest cas, la normativa vigent és el Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli.  
  
Sisé. Segons l'article 4 del Reial decret 1085/1992, d'11 setembre, pel qual s'aprova el Reglament de l'activitat de distribució de gasos liquats del petroli, la CNMC publicarà en la seua pàgina web un llistat dels comercialitzadors al detall de GLP a granel que inclourà aquelles societats que hagen comunicat l'exercici d'aquesta activitat.  
  
Seté. Consultada la pàgina web de la Comissió Nacional dels Mercats i la Competència https://www.cnmc.es/ambitos-de-actuacion/energia/mercado-petroleo-biocarburantes#listadosoperadores), la mercantil REDEXIS GLP, SL, consta en el llistat de comercialitzadors al detall de GLP a granel (llistat de 18.04.2022) amb data d'inici d'activitat 22.10.2016.  
Huité. Segons estableix l'article 49.bis de la Llei 34/1998, de 7 d'octubre, del sector d'hidrocarburs, atorgada l'autorització i a l'efecte de garantir el compliment de les seues obligacions, el titular haurà de constituir una garantia del dos per cent del pressupost de les instal·lacions.  
Vist el que antecedeix i en consideració de l'anterior, complits els requisits i els procediments legals i reglamentaris establits en la legislació vigent aplicable, aquest Servei Territorial d'Indústria, Energia i Mines, en l'àmbit de les competències que té atribuïdes, resol:  
  
  
Primer  
Atorgar a Redexis GLP, SL, autorització administrativa prèvia per a l'ampliació d'instal·lació d'emmagatzematge de GLP a granel, en el terme municipal de Pego, província d'Alacant.  
Les actuacions previstes per a l'ampliació de la planta de GLP són les següents:  
· Instal·lació d'un segon depòsit estàtic aerohoritzontal de GLP de 19 m³ de capacitat, augmentant la capacitat d'emmagatzematge (de 19 m³ a 38 m³ o de 7.980 kg a 15.960 kg).  
· Sistema de vaporització mitjançant la instal·lació d'un vaporitzador extern amb intercanvi tèrmic amb l'atmosfera.  
· Línia de regulació amb eixida en MOP 1,50 bar sota la capota del nou depòsit.  
· Adaptació de les instal·lacions existents.  
· Zona geogràfica: parcel·la amb referència cadastral 1135301YJ5013N0001L, situada al carrer Benigànim, dins de la planta de GLP ja existent a Pego (no s'augmenta la superfície ocupada per la planta).  
· Pressupost: 55.915,44 euros.  
D'acord amb els projectes i documentació que consta en l'expedient:  
La present autorització s'atorga condicionada al compliment de les determinacions reflectides en els condicionats imposats. En particular s'hauran d'observar les següents condicions:  
· Informe d'impacte ambiental emés per la Direcció General de Medi Natural i Avaluació Ambiental:  
1. No s'estima afecció sobre el patrimoni cultural, atés el caràcter urbà de l'actuació; no obstant això, atés que es realitzaran moviments de terres, si s'hi produïra una troballa, se suspendrien les obres i es comunicaria a l'òrgan competent.  
La present autorització administrativa s'atorga a l'empara del que es disposa en la Llei 34/1998, de 7 d'octubre, del sector d'hidrocarburs, i quedarà sotmesa a les condicions que figuren a continuació:  
1. El titular de la present autorització complirà amb les obligacions que s'assenyalen en l'article 46 bis de la Llei 34/1998, de 7 d'octubre, del sector d'hidrocarburs, així com en la resta de l'ordenament jurídic aplicable a l'exercici d'aquesta activitat vigent a cada moment. Especialment, estarà obligat a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions recollides en els plans anuals d'ampliació de les xarxes de distribució que li siguen autoritzats, sense perjudici del que resulte de l'aplicació del règim reglamentàriament establit per a les connexions de servei.  
2. Els titulars de les instal·lacions de distribució de GLP a granel hauran de sol·licitar a l'administració concedent de l'autorització la corresponent autorització per a transformar-se per a la utilització amb gas natural, havent de complir les condicions tècniques de seguretat que siguen aplicables, i sotmetre's en tot a les disposicions normatives vigents per a les instal·lacions de distribució de gas natural.  
  
3. L'incompliment de les condicions, requisits establits en les autoritzacions o la variació substancial dels pressupostos que van determinar el seu atorgament podran donar lloc a la seua revocació.  
4. Aquesta autorització s'emet sense perjudici de tercers, i salvant els drets particulars.  
  
Segon  
Atorgar a Redexis GLP, SL, l'autorització administrativa de construcció per al projecte tècnic d'execució denominat Projecte d'autorització d'execució d'instal·lacions per a l'ampliació de la planta GLP de Pego (Alacant), amb declaració responsable de competència del mateix tècnic de data 19 d'octubre de 2021, per a la construcció de les instal·lacions corresponents a la modificació de la planta de GLP a Pego.  
  
La present resolució habilita el seu titular a la construcció de la instal·lació interessada, conformement a les condicions que seguidament s'esmenten:  
1. La instal·lació haurà d'executar-se segons el projecte presentat, els seus annexos i els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En cas que fora necessari introduir modificacions respecte de la documentació presentada i aprovada, el titular de la present resolució haurà de sol·licitar-ne prèviament a aquest servei territorial la corresponent aprovació.  
2. El titular de la instal·lació constituirà en el termini d'un mes una garantia per valor de mil cent díhuit euros amb trenta-un cèntims d'euro (1.118,31 ?), import del dos per cent (2 %) del pressupost total de les instal·lacions afectades que figuren en la present resolució, per a garantir el compliment de les seues obligacions, tal com assenyala l'article 46 bis de la Llei 34/1998, de 7 d'octubre, del sector d'hidrocarburs.  
  
Aquesta fiança es constituirà a favor de la Direcció General d'Indústria, Energia i Mines en l'Agència Tributària Valenciana, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació de la present resolució, el titular haurà de presentar en el Servei Territorial d'Indústria, Energia i Mines d'Alacant la carta de pagament-resguard emesa per l'esmentada agència, com a acreditació del compliment de l'obligació indicada.   
La fiança serà retornada al titular de la present autorització, amb la sol·licitud prèvia, una vegada que davant el Servei Territorial d'Indústria, Energia i Mines d'Alacant l'interessat justifique el compliment de les obligacions derivades de la present autorització i aquest servei territorial formalitze l'autorització d'explotació de les instal·lacions a què es refereix la present resolució.  
3. La instal·lació a executar complirà, en tot cas, el que s'estableix en el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, així com les disposicions i normes tècniques que li siguen aplicables. Així mateix, la construcció de les instal·lacions aprovades pel present acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'indústria i el seu desenvolupament reglamentari. Aquestes instal·lacions estaran previstes per a respondre als avanços tecnològics en el camp del gas i aconseguir proveïments flexibles i assegurances.  
4. El termini d'execució de les obres serà de 6 mesos a comptar a partir de la data en què es notifique aquesta resolució. No obstant això, amb anterioritat a la finalització d'aquest termini, Redexis GLP, SL, podrà sol·licitar una ampliació concreta d'aquests mitjançant una sol·licitud motivada davant aquest servei territorial, i acompanyarà a aquest efecte la documentació justificativa de la demora i del cronograma de treballs previstos per al nou termini sol·licitat de la fase corresponent.  
5. La present autorització s'atorga sense perjudici de tercers, salvant els drets particulars, i sense perjudici, i independentment, de les concessions, llicències, permisos o autoritzacions de competència municipal, provincial, autonòmica, estatal o d'aquest o d'altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, especialment, les relatives a l'ordenació del territori i del medi ambient.   
6. El titular de la present resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
7. El personal tècnic en la matèria adscrit a aquest servei territorial podrà realitzar les comprovacions i les proves que considere necessàries durant les obres i quan finalitzen aquestes en relació amb la seua adequació a la documentació tècnica presentada i al compliment de la legislació vigent i de les condicions d'aquesta resolució. A aquest efecte, el titular de la present resolució haurà de comunicar amb l'adequada antelació al Servei Territorial d'Indústria, Energia i Mines d'Alacant l'inici de les obres. Així mateix, el titular de la present resolució estarà obligat a comunicar per escrit amb l'adequada diligència les incidències dignes d'esment que es produïsquen durant l'execució a aquest servei territorial.  
8. Finalitzades les obres de construcció i realitzades les proves corresponents, el titular de la present resolució sol·licitarà l'autorització d'explotació de la fase corresponent, prevista en l'article 46 bis de la Llei 34/1998, de 7 d'octubre, del sector d'hidrocarburs. Amb aquesta comunicació s'acompanyarà un certificat de direcció i final d'obra, subscrit per una persona facultativa competent, en el qual conste que la instal·lació s'ha realitzat d'acord amb la normativa i especificacions contemplades en el projecte d'execució i addendes aprovades, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan l'esmentat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable, d'acord amb el que s'indica en la Resolució de 22 d'octubre de 2010, de la Direcció General d'Energia, publicada en el DOGV núm. 6389 del 3 de novembre de 2010.  
9. Aquest servei territorial, amb el tràmit previ de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions imposades en aquesta.  
10. El titular d'instal·lacions serà responsable que les seues instal·lacions complisquen les condicions tècniques i de seguretat que reglamentàriament resulten exigibles així com del seu correcte manteniment.  
  
Tercer  
Ordenar:  
· La publicació de la present resolució en el Diari Oficial de la Generalitat Valenciana i en el Butlletí Oficial de la Província d'Alacant.  
· La notificació/comunicació de la present resolució a Redexis GLP, SL, a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització, les que han emés, o degueren emetre, un condicionat tècnic al projecte d'execució.  
  
  
Contra la present resolució, que no posa fi a la via administrativa, podrà interposar-se un recurs d'alçada davant la Direcció General d'Indústria, Energia i Mines de la Conselleria d'Economia Sostenible, Sectors Productius, Comerç i Treball en el termini d'un mes, comptat des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 27 d'octubre de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.